b'\n_START_ARTICLE_\nGliese 667\n_START_SECTION_\nSistema d\'estrelles\n_START_PARAGRAPH_\nGliese 667 \xc3\xa9s un sistema triple, on la component C orbita al voltant del parell interior format per A i B._NEWLINE_Les dues components m\xc3\xa9s brillants, Gl 667 A i Gl 667 B, es troben separades per una dist\xc3\xa0ncia mitjana de 12,6 UA, no obstant presenten una \xc3\xb2rbita exc\xc3\xa8ntrica, que les porta fins a proximitats de 5 AU fins a 20 AU. L\'\xc3\xb2rbita triga 42,15 anys a completa una volta. La dist\xc3\xa0ncia orbital es trasllada fins a una mitjana d\'1,8 ". Gl 667 C orbita m\xc3\xa9s lluny, entre 56 i 215 UA, arribant a una separaci\xc3\xb3 angular de 30".\n_START_SECTION_\nGliese 667 A\n_START_PARAGRAPH_\n\xc3\x89s la component m\xc3\xa9s brillant, \xc3\xa9s una nana taronja de tipus espectral K3V la lluminositat correspon al 12% de la lluminositat solar. T\xc3\xa9 una massa de 0,75 masses solars i un radi equivalent al 76% del radi solar._NEWLINE_La seva metal\xc2\xb7licitat, basada en la seva abund\xc3\xa0ncia relativa de ferro, \xc3\xa9s clarament inferior a la del Sol, al voltant del 37% d\'aquesta._NEWLINE_Es pensa que pot ser una estrella variable.\n_START_SECTION_\nGliese 667 B\n_START_PARAGRAPH_\n\xc3\x89s tamb\xc3\xa9 una nana taronja encara m\xc3\xa9s t\xc3\xa8nue que la component A. De tipus espectral K5V, la seva lluminositat correspon al 5% de la del Sol L\'\xc3\xb2rbita de Gliese 667 A i B \xc3\xa9s notablement exc\xc3\xa8ntrica (\xce\xb5 = 0,58), amb una separaci\xc3\xb3 mitjana de les dues de 12,6 UA, sent el per\xc3\xadode orbital de 42,15 anys.\n_START_SECTION_\nGliese 667 C (LHS 443)\n_START_PARAGRAPH_\n\xc3\x89s una nana vermella de tipus M1.5-2.5V amb una lluminositat que correspon al 0,3% de la lluminositat solar, t\xc3\xa9 un di\xc3\xa0metre equivalent al 38% del solar i una massa aproximada de 0,42 masses solars._NEWLINE_La seva separaci\xc3\xb3 respecte al parell AB ha variat des de 8-30,5 segons sexagesimals entre 1889 i 1948, el que equival a una separaci\xc3\xb3 real entre 56 i 213 UA.GJ 2130 A, a 3,5 anys llum, \xc3\xa9s l\'estrella coneguda m\xc3\xa9s propera al sistema Gliese 667.\n_START_SECTION_\nSistema planetari\n_START_PARAGRAPH_\nS\'han descobert dos planetes extrasolars orbitant al voltant deGliese 667 C, els planetes anomenats Gliese 667 Cb (GJ 667 Cb) i Gliese 667 Cc (GJ 667 Cc), amb masses d\'almenys 6,0 vegades i 3,9 la de la Terra respectivament, i per tant, s\xc3\xb3n classificats com S\xc3\xbaperterres.\n_START_SECTION_\nGJ 667 Cb\n_START_PARAGRAPH_\nVa ser descobert per l\'espect\xc3\xb2graf d\'alta precisi\xc3\xb3 de Xile conegut com a HARPS, el 19 d\'octubre de 2009. Es mou a una dist\xc3\xa0ncia mitjana de 0,05 UA respecte a l\'estrella i la seva per\xc3\xadode orbital \xc3\xa9s d\'aproximadament 7 dies.'